**ACTA DE LA SESSIÓ DEL PLE DE L’AJUNTAMENT DEL DIA 26 DE MAIG DE 2017**

**Identificació de la sessió:**

Núm. PLE2017000005

Caràcter: Sessió Ordinària

Data: 26 de maig de 2017

Hora d’inici: 21:00 h

Hora de fi: 22:10 h

Lloc: Sala de plens

**Hi assisteixen:**

Sr. Ramon Roqué i Riu, Alcalde-President

Sr. Jordi Caparrós i Marcé, regidor

Sra. Montserrat Tallant i Descamps, regidora

Sr. Ferran Miquel Rigau, regidor

Sra. Maria Teresa Tallant i Descamps, regidora

Sr. Lluís Ibáñez Ruano, regidor

Sra. Sandra Soler García, regidora

Sra. Concepció Formatgé i Marcer, regidora

Sr. Sergi Albrich i Viñas, regidor

Sra. Elisenda Guillaumes Cullell, regidora

Sra. Mª Lluïsa Pérez i Castro, regidora

Sra. Raquel Costa Iglesias, Secretària-interventora que en dóna fe.

**Desenvolupament de la sessió**

Un cop la secretària ha comprovat l’existència del quòrum que cal perquè es pugui iniciar la sessió, es comencen a tractar els assumptes inclosos en l’ordre del dia.

|  |
| --- |
| 1.- APROVACIÓ ACTA ANTERIOR DE DATA 31 DE MARÇ DE 2017 |
| 2.- APROVACIÓ MODIFICACIÓ CONVENI DE DELEGACIÓ DE COMPETÈNCIES PER A LA PRESTACIÓ DEL SERVEI DE RECOLLIDA DE GOSSOS ABANDONATS A LA COMARCA DEL RIPOLLÈS |
| 3.- APROVACIÓ MODIFICACIÓ ESTATUTS ASSOCIACIÓ RUTES DEL ROMÀNIC |
| 4.- APROVACIÓ MODIFICACIÓ PRESSUPOST AJUNTAMENT NÚMERO 5/2017 |
| 5.- APROVACIÓ MODIFICACIÓ PRESSUPOST AJUNTAMENT NÚMERO 6/2017 |
| 6.- APROVACIÓ MODIFICACIÓ PRESSUPOST AJUNTAMENT NÚMERO 7/2017 |
| 7.- APROVACIÓ MODIFICACIÓ ACORD ADOPTAT PEL PLENARI MUNICIPAL EN SESSIÓ CELEBRADA EN DATA 31 DE MARÇ DE 2017, RELATIU A L´APROVACIÓ DE LA MODIFICACIÓ DE PRESSUPOST DE L´AJUNTAMENT NÚMERO 4/2017 |
| 8.- APROVACIÓ CODI CONDUCTA ALTS CÀRRECS AJUNTAMENT DE SANT JOAN DE LES ABADESSES |
| 9.- RATIFICACIÓ ACORD DISSOLUCIÓ MANCOMUNITAT DEL RIPOLLÈS  |
| 10.- MOCIO DE SUPORT AL PACTE NACIONAL PER A UNA SOCIETAT DIGITAL A CATALUNYA |
| 11.- MOCIO PER A LA RETIRADA DE PLAQUES AMB SIMBOLOGIA FRANQUISTA DELS HABITATGES DE SANT JOAN DE LES ABADESSES |
| 12.- DONAR COMPTE DELS DECRETS D'ALCALDIA |
| 13.- PRECS I PREGUNTES |

**1.- APROVACIÓ ACTA ANTERIOR DE DATA 31 DE MARÇ DE 2017**

Sotmesa l´acta de la sessió anterior a consideració dels membres del Plenari Municipal presents a la sessió, aquesta s´aprova per unanimitat dels assistents.

**2.- APROVACIÓ MODIFICACIÓ CONVENI DE DELEGACIÓ DE COMPETÈNCIES PER A LA PRESTACIÓ DEL SERVEI DE RECOLLIDA DE GOSSOS ABANDONATS A LA COMARCA DEL RIPOLLÈS**

Aprovat per unanimitat

SESSIÓ ORDINÀRIA

PLE

Data: 26 de maig de 2017

Àrea: SECRETARIA INTERVENCIO

Expedient núm. 9999-00415-2017

Atès que el Consell Comarcal del Ripollès presta el servei de recollida de gossos abandonats a la comarca del Ripollès per delegació de la totalitat dels municipis de la comarca, de conformitat amb el conveni signat en data 2 de juny de 2008.

Atesa la proposta efectuada pel Consell d´Alcaldes en data 10 de gener de 2017, d´incrementar la quantia a aportar per part dels Ajuntaments a 1 euros/habitant/any, en comptes de 0,75 euros/habitant/any.

Per altra banda, en el mateix Consell d´Alcaldes es va posar de manifest l´elevat cost que suposa el manteniment del Refugi d´Animals, així com es va tractar el tema dels comisos de gossos tramitats pels Ajuntaments i es va creure convenient incloure un apartat al conveni de delegació de recollida de gossos abandonats que reculli aquest fet.

Atès el que estableix l´art. 114 del Decret Legislatiu 2/2003, de 28 d´abril, pel qual s´aprova el Text refós de la Llei municipal i de règim local de Catalunya, en concordança amb l´art. 47.2.h) de la Llei 7/1985, de 2 d´abril, reguladora de les bases del règim local, els quals determinen que l´adopció de l´acord, al tractar-se d´un conveni en virtur del qual es deleguen competències entre administracions públiques, es requereix la majoria absoluta del nombre legal de membres de la Corporació.

Vist l´acord adoptat pel Ple del Consell Comarcal del Ripollès en sessió celebrada en data 21 de març de 2017.

És pel que es proposa al Plenari Municipal l´adopció dels següents ACORDS:

PRIMER.- APROVAR la modificació del Conveni de delegació de competències entre aquest Ajuntament i el Consell Comarcal del Ripollès per a la prestació del servei de recollida de gossos abandonats a la comarca del Ripollès, concretament l´apartat 6.2, s´inclou un apartat 6.3 i es modifica l´apartat 7, en els termes que consta a l´expedient.

SEGON.- FACULTAR tan àmpliament com sigui necessari a l´alcalde-president, Sr. Ramon Roqué i Riu, per la signatura de tots els documents necessaris per a l´efectivitat del present acord i en els termes aprovats.

TERCER.- COMUNICAR el present acord al Consell Comarcal del Ripollès, a fi i efectes oportuns.

L´alcalde-president, Sr. Ramon Roqué i Riu, efectua una breu explicació d´aquest punt de l´ordre del dia.

A continuació la regidora, Sra. Concepció Formatgé comenta que els gossos de les cases de pagès que generalment estan deslligats, si els troben sueltos, se´ls emporten a la gossera i per a recuparar-los han de pagar una multa d´uns 40 euros. Considera que s´hauria de fer alguna cosa al respecte.

**3.- APROVACIÓ MODIFICACIÓ ESTATUTS ASSOCIACIÓ RUTES DEL ROMÀNIC**

Aprovat per unanimitat

SESSIÓ ORDINÀRIA

PLE

Data: 26 de maig de 2017

Àrea: SECRETARIA INTERVENCIO

 Expedient núm. 9999-00446-2017

Vista la proposta d´estatuts de la Ruta del Romànic aprovats mitjançant acord adoptat per l´Assemblea General de l´Associació de Rutes del Romànic en data 29 de març de 2017 i que modifiquen els estatuts vigents i aprovats en data 30 de gener de 2008.

És pel que es proposa al Plenari Municipal, l´adopció dels següents ACORDS:

PRIMER.- RATIFICAR l´acord adoptat per l´Assemblea General de l´Associació de Rutes del Romànic de data 29 de març de 2017 i APROVAR la modificació dels estatuts de la Ruta del Romànic, en la forma que consten a l´expedient.

SEGON.- COMUNICAR el present acord a les parts interessades a fi i efectes oportuns.

**4.- APROVACIÓ MODIFICACIÓ PRESSUPOST AJUNTAMENT NÚMERO 5/2017**

Aprovat per unanimitat

SESSIÓ ORDINÀRIA

PLE

Data: 26 de maig de 2017

Àrea: SECRETARIA INTERVENCIO

Expedient núm. 9999-00515-2017

Mitjançant Decret de l’Alcaldia de data 4 de maig de 2017 s’inicia l’expedient per a l’aprovació de la modificació de crèdit mitjançant transferència de crèdits número 5/2017.

Per poder atendre el pagament de les obligacions que es detallen a continuació, per a les quals no hi ha en el pressupost ordinari actual consignació pressupostària, s’ha de tramitar l’expedient de transferència de crèdits entre partides de despesa amb el mateix nivell vinculació jurídica que cal finançat mitjançant baixa de partides de despesa que poden minorar-se, amb subjecció a les disposicions vigents.

Increment en partides de despeses:

|  |  |  |
| --- | --- | --- |
| Partida | Nom | Proposta de Consignació  |
| 02.337.46104 | Aportació Consell Comarcal del Ripollès - Joventut 2017 | 1.200,00 € |

|  |  |
| --- | --- |
| Total altes crèdits : 1.200,00 € |    |

Partides de despeses que es disminueixen:

|  |  |  |
| --- | --- | --- |
| Partida | Nom | Proposta de Consignació  |
| 01.920.21600 |  Manteniment programari informàtic | 1.200,00 € |

|  |  |
| --- | --- |
| Total finançament: 1.200,00 € |    |

Atès que la Secretària-Interventora ha emès els corresponents informes favorables.

Atès el que estableixen els articles 177 del Reial decret legislatiu 2/2004, de 5 de març, pel qual s’aprova el Text refós de la Llei reguladora de les hisendes locals, articles 34 a 38 del RD 500/1990 i article 11 de les bases d´execució del pressupost.

Atès el que estableix l´art. 11 de les bases d´execució del pressupost corresponent a l´exercici econòmic de 2017.

És pel que es proposa al Plenari Municipal, l´adopció dels següents ACORDS:

PRIMER.- APROVAR l’expedient de transferència de crèdit número 5/2017, per import de 1.200,00 € que cal finançar mitjançant la baixa de la partida número 01.011.31001 - Despeses formalització pòlissa tresoreria - , de conformitat amb el detall exposat a la part expositiva anterior.

SEGON.- Exposar al públic aquest expedient, durant el termini reglamentari de quinze dies hàbils, mitjançant un edicte al tauler d’anuncis i al Butlletí Oficial de la Província. Si no es presenten reclamacions, l’acord serà ferm. En cas contrari, el Ple disposarà del termini d’un mes, comptat des de la finalització del període d’exposició pública, per resoldre-les.

**5.- APROVACIÓ MODIFICACIÓ PRESSUPOST AJUNTAMENT NÚMERO 6/2017**

Aprovat per unanimitat

SESSIÓ ORDINÀRIA

PLE

Data: 26 de maig de 2017

Àrea: SECRETARIA INTERVENCIO

Expedient núm. 9999-00533-2017

Mitjançant Decret de l’Alcaldia de data 9 de maig de 2017, s’inicia l’expedient per a l’aprovació de la modificació de crèdit número 6/2017, mitjançant crèdit extraordinari.

Per poder atendre el pagament de les obligacions que es detallen a continuació, per a les quals no hi ha en el pressupost ordinari actual consignació pressupostària, s’ha de tramitar l’expedient de crèdit extraordinari que cal finançar mitjançant RLTG, amb subjecció a les disposicions vigents.

Despeses que cal finançar:

Crèdits extraordinaris:

|  |  |  |
| --- | --- | --- |
| Partida | Nom | Proposta de consignació |
| 01.011.91301 | Amortització anticipada de préstecs | 65.104,62 € |

|  |  |
| --- | --- |
| Total altes crèdits : 65.104,62 euros |    |

Finançament que es proposa:

|  |  |  |
| --- | --- | --- |
| Partida | Nom | Proposta de Consignació  |
| 01.87001 | Romanent de tresoreria per a despeses generals | 65.104,62 € |

|  |  |
| --- | --- |
| Total finançament: 65.104,62 € |    |

Atès que la Secretària-Interventora ha emès els corresponents informes favorables.

Atès el que estableixen els articles 177 del Reial decret legislatiu 2/2004, de 5 de març, pel qual s’aprova el Text refós de la Llei reguladora de les hisendes locals i als articles 34 a 38 del RD 500/1990.

Per tot el que s´acaba d´exposar, és pel que es proposa al Plenari Municipal, l´adopció dels següents ACORDS:

PRIMER.- APROVAR l’expedient de crèdit extraordinari número 6/2017, per import de 65.104,62 €, que cal finançar mitjançant romanent líquid de tresoreria per a despeses generals, de conformitat amb el detall exposat a la part expositiva anterior.

SEGON.- Exposar al públic aquest expedient, durant el termini reglamentari de quinze dies hàbils, mitjançant un edicte al tauler d’anuncis i al Butlletí Oficial de la Província. Si no es presenten reclamacions, l’acord serà ferm. En cas contrari, el Ple disposarà del termini d’un mes, comptat des de la finalització del període d’exposició pública, per resoldre-les.

**6.- APROVACIÓ MODIFICACIÓ PRESSUPOST AJUNTAMENT NÚMERO 7/2017**

Aprovat per unanimitat

SESSIÓ ORDINÀRIA

PLE

Data: 26 de maig de 2017

Àrea: SECRETARIA INTERVENCIO

Expedient núm. 1627-00001-2017

Mitjançant Decret de l’Alcaldia de data 23 de maig de 2017, s’inicia l’expedient per a l’aprovació de la modificació de crèdit número 7/2017, mitjançant crèdit extraordinari.

Per poder atendre el pagament de les obligacions que es detallen a continuació, per a les quals no hi ha en el pressupost ordinari actual consignació pressupostària, s’ha de tramitar l’expedient de crèdit extraordinari que cal finançar mitjançant baixa de partides de despesa que poden minorar-se, amb subjecció a les disposicions vigents

Despeses que cal finançar:

|  |  |
| --- | --- |
| APLICACIÓ PRESSUPOSTÀRIA DE DESPESES | CRÈDIT EXTRAORDINARI |
|  06.337.48003 - Aportació Moto Club Abadesses  07.231.48004 - Aportació Càritas | 1.966,25 €3.000,00 € |

TOTAL DESPESES QUE CAL FINANÇAR : 4.966,25 €

Finançament:

|  |  |
| --- | --- |
| APLICACIÓ PRESSUPOSTÀRIA D’INGRESSOS |  |
| 01.151.22706 - Estudis i treball tècnics03.334.48926 - Aportació Flama del Canigó06.169.48900 - Aportació Comissió de Festes | 1.966,25 €500,00 €2.500,00 € |

TOTAL FINANÇAMENT: 4.966,25 €

Atès que la Secretària-Interventora ha emès els corresponents informes favorables.

Atès el que estableixen els articles 177 del Reial decret legislatiu 2/2004, de 5 de març, pel qual s’aprova el Text refós de la Llei reguladora de les hisendes locals i als articles 34 a 38 del RD 500/1990.

Atès el que estableix l´art. 11 de les bases d´execució del pressupost corresponent a l´exercici econòmic de 2017.

Per tot el que s´acaba d´exposar, és pel que es proposa al Plenari Municipal, l´adopció dels següents ACORDS:

PRIMER.- APROVAR l’expedient de crèdit extraordinari número 7/2017, per import de 4.966,25 €, que cal finançar mitjançant la baixa de les partides de despesa que s´indiquen en la part expositiva anterior.

SEGON.- Exposar al públic aquest expedient, durant el termini reglamentari de quinze dies hàbils, mitjançant un edicte al tauler d’anuncis i al Butlletí Oficial de la Província. Si no es presenten reclamacions, l’acord serà ferm. En cas contrari, el Ple disposarà del termini d’un mes, comptat des de la finalització del període d’exposició pública, per resoldre-les.

El regidor, Sr. Sergi Albrich, comenta que hi votaran a favor perquè creuen oportú crear aquestes dues partides i explica els motius del per què veuen bé que es creïn aquestes partides.

La regidora, Sra. Concepció Formatge, manifesta la seva satisfacció que hi hagi una partida pressupostària per concedir una subvenció a Càritas ja que des de l'inici de la crisi és molt important la labor que està fent aquesta entitat a Sant Joan de les Abadesses i, és de justícia l'aportació a efectuar-los per part de l´Ajuntament. Pel que fa a la disminució de l'aportació que es fa a la Comissió de Festes, la regidora demana si pot perjudicaren alguna cosa.

El Sr. Alcalde creu que no i que dependrà més de l'encert dels grups que no pas dels diners. Pel que fa a l'aportació a Càritas, agraeix la generositat dels regidors en l'ajust que han fet a les seves partides per tal de poder crear aquesta nova partida de despeses. Destaca també la labor de l'ajuntament conjuntament amb Càritas i de la bona entesa entre ambdues parts.

**7.- APROVACIÓ MODIFICACIÓ ACORD ADOPTAT PEL PLENARI MUNICIPAL EN SESSIÓ CELEBRADA EN DATA 31 DE MARÇ DE 2017, RELATIU A L´APROVACIÓ DE LA MODIFICACIÓ DE PRESSUPOST DE L´AJUNTAMENT NÚMERO 4/2017**

Aprovat per majoria absoluta

(7 vots positius del grup polític municipal de MES i 4 vots negatius del grup polític municipal

d´ERC i CiU)

SESSIÓ ORDINÀRIA

PLE

Data: 26 de maig de 2017

Àrea: SECRETARIA INTERVENCIO

Expedient núm. 9999-00374-2017

Atès l´acord adoptat pel Plenari Municipal en sessió celebrada en data 31 de març de 2017, mitjançant el qual es va aprovar la modificació de pressupost número 4/2017, del quadre de les inversions de 2017, mitjançant suplements de crèdit i crèdits extraordinaris.

Atès que en posterioritat a l´aprovació de l´esmentada modificació pressupostària, s´ha detectat que el saldo disponible del crèdit formalitzat l´any 2016 pel finançament de les inversions no és de 128.145,08 euros sinó de 68.785,00 euros, la qual cosa es fa necessari la reducció de l´import total de les inversions a dur a terme l´any 2017 amb la quantitat de 59.360,08 euros i, per tant, la modificació de l´acord adoptat pel Plenari Municipal en sessió celebrada en data 31 de març de 2017.

Concretament es proposa modificar l´esmentat acord de la forma que es transcriu a continuació:

1) 06 342 63301 - Equipaments esportius

Es proposa deixar aquesta partida amb l´import aprovat inicialment amb l´aprovació del pressupost, això és, 20.000 euros que es financen de la següent manera:

 . 6.000,00 euros, de subvenció de la Diputació de Girona

 . 10.506,91 euros, de crèdit 2017

 . 3.493,09 euros, romanent de tresoreria per a despeses generals

Per consegüent s´anul.la el suplement de crèdit que es va aprovar per aquesta partida mitjançant la modificació de pressupost 4/2017.

2) 01 491 62303 - Fibra òptica

Es proposa suplementar aquesta partida amb un import de 5.000,00 euros respecte l´import aprovat inicialment amb l´aprovació del pressupost, quedant la partida amb un total de 35.000 euros que es financien de la següent manera:

 . 35.000 euros, de crèdit 2017.

Per consegüent s´anul.len 15.000 euros del suplement de crèdit que es va aprovar per aquesta partida mitjançant la modificació de pressupost 4/2017.

3) 01 161 63302 - Millores xarxa aigua

Es proposa que aquesta partida creada com a crèdit extraordinari mitjançant la modificació de pressupost 4/2017 amb un import total de 30.000 euros, es disminueixi quedant amb un crèdit de 10.000 euros que es financien de la següent manera:

 . 10.000 euros, de crèdit 2017.

4) 01 165 61906 - Millores enllumenat públic

Es proposa que aquesta partida creada com a crèdit extraordinari mitjançant la modificació de pressupost 4/2017 amb un import total de 25.000 euros, es disminueixi quedant amb un crèdit de 6.639,92 euros que es financien de la següent manera:

 . 6.639,92 euros, de crèdit 2017.

5) 01 336 63208 - Sant Antoni Fase III ampliació

Es proposa modificar el seu finaçament passant aquesta inversió a finançar-se de la següent manera:

 . 50.000 euros, de subvenció de la Diputació de Girona

 . 53.360,08 euros, de crèdit de 2017

 . 26.639,92 euros, romanent de tresoreria per a despeses generals

Atès el que estableix l´art. 109.2 de la Llei 39/2015, d´1 d´octubre, del Procediment administraciu comú de les Administracions Públiques, el qual determina que les Administracions Públiques podran rectificar en qualsevol moment, d´ofici o a instància de part interessada, els errors materials, de fet o aritmètics existents en els seus actes.

Per tot el que s´acaba d´exposar és pel que es proposa al Plenari Municipal l´adopció dels següents ACORDS:

PRIMER.- APROVAR la modificació de l´acord adoptat pel Plenari Municipal en sessió celebrada en data 31 de març de 2017, relatiu a l´aprovació de la modificació de pressupost de l´ajuntament número 4/2017, en la forma que s´ha transcrit a la part expositiva anterior.

SEGON.- Exposar al públic aquest expedient, durant el termini reglamentari de quinze dies hàbils, mitjançant edicte en el tauler d’anuncis i en el Butlletí Oficial de la Província. En cas que no es presentin reclamacions, l’acord serà ferm. En cas contrari, el Ple disposarà del termini d’un mes, comptat des de la finalització del període d’exposició pública, per resoldre-les.

El Sr. Alcalde explica que al quadre d'inversions hi ha unes quantes partides que queden afectades per aquesta modificació en el sentit que veuen disminuïda la seva quantia. Explica breument com queden les inversions de 2017 i el seu finançament. Considera que el quadre d'inversions està fet amb uns imports molt ajustats i ara es fa un reajust bàsicament condicionat amb la liquidació de l'exercici 2016.

El regidor, Sr. Sergi Albrich, comenta que ells segueixen amb el mateix criteri que en l'aprovació del pressupost i s'abstindran atès que el quadre d'inversions no contempla inversions que ells creuen prioritàries. La disminució de la partida que afecta la fibra òptica els genera un dubte i és quan arribarà la fibra òptica a Sant Joan, ja que el passat mes de març els va dir que el seu cost seria d'uns 50 o 65 mil euros i ara es rebaixa i fins a quin punt afectarà el fet que es rebaixi la partida.

El Sr. Alcalde explica que el fet que arribi la fibra a Sant Joan o no depèn de la bona entesa i predisposició entre diferents pobles i el Consell Comarcal. Explica que la fibra a Sant Joan pot entrar per dues bandes ja que Telefònica, que és qui té el monopoli de la fibra i que desplega la seva fibra en el moment que vol i a Sant Joan ho farà al 2018, gràcies a una convocatòria d'ajuts que va convocar el Ministeri i que Telefònica va guanyar. És un desplegament programat que es farà al 2018. En aquest cas, Sant Joan té la voluntat de fer arribar al fibra òptica pública que és la que utilitzen les demés operadores menys Telefònica. En aquest moment s'està treballant en el desplegament de la fibra de Ripoll a Sant Joan. Ja hi ha el projecte fet i s'està tramitant el Pla Especial pel troncal de fibra pública ja que contempla dos municipis. Confia en que a partir del mes de setembre es podran iniciar les obres per passar la fibra. La Secretaria, a partir de llavors estirarà la fibra i per tant pot arribar a finals d'aquest any. L'obra costa uns 120.000 euros i anirà finançada entre els ajuntament de Sant Joan, Consell Comarcal, Diputació i Ajuntament de Camprodon, Sant Pau, Llanars, Vilallonga i Setcases. Explica també que el Consell Comarcal aposta per fer importants aportacions als llarg dels proper anys per tal que arribi la fibra a tota la comarca.

La regidora, Sra. Concepció Formatgé, comenta que ells també s'abstindran en el present punt pel mateix motiu que ha explicat el regidor, Sr. Sergi Albrich.

El Sr. Alcalde també vol puntualitzar que segurament hi podrien haver més inversions però que de moment hi ha les que l'equip de govern creuen prioritàries i també amb les que ja tenen un finançament consolidat, amb la finalitat d'haver de suportar el menor cost possible, tan l'ajuntament, com directament el contribuent.

El regidor, Sr. Sergi Albrich, puntualitza que quan ells fan referència a altres inversions, és que canviarien l'ordre de prioritats.

**8.- APROVACIÓ CODI CONDUCTA ALTS CÀRRECS AJUNTAMENT DE SANT JOAN DE LES ABADESSES**

Aprovat per unanimitat

SESSIÓ ORDINÀRIA

PLE

Data: 26 de maig de 2017

Àrea: SECRETARIA INTERVENCIO

Expedient núm. 9999-00481-2017

D´acord amb l´article 55.3 de la Llei 19/2014, de 29 de desembre, de transparència, accés a la informació pública i bon govern, els ens locals han d´aprovar un codi de conducta de llurs alts càrrecs.

En el marc del conveni de la Xarxa de Govern Transparents de Catalunya (XGTC), integrada per la Generalitat de Catalunya, el Consorci Administració Oberta de Catalunya (Consorci AOC), les diputacions de Barcelona, Girona, Lleida i Tarragona, l´Àrea Metropolitana de Barcelona, l´Associació Catalana de Municipis i Comarques (ACM) i la Federació de Municipi de Catalunya (FMC), es va crea un grup de treball per elaborar un model de codi de conducta dels alts càrrecs de l´Administració local que pogués ser adoptat pels ens locals de Catalunya.

El grup de treball esmentat ha elaborat un model de codi de conducta dels alts càrrecs de l´Administració Local. Aquest codi conté els principis ètics i de bon govern a què s´han de sotmetre els alts càrrecs, així com les normes de conducta per les quals s´han de regir, que inclouen, a més d´uns compromisos generals, els compromisos en relació amb els conflictes d´interessos i grups d´interès i els compromisos en relació amb la ciutadania.

El model de codi de conducta esmentat s´ha tramès a tots els ens locals dels país juntament amb una guia per a la seva aplicació, perquè, si ho consideren oportú, l´adoptin com a propi introduint-hi, si s´escau, les modificacions que creguin necessàries.

Atès que el codi de conducta elaborat per la Xarxa de Governs Transparents de Catalunya es considera un instrument idoni per regular el comportament ètic dels alts càrrecs d´aquest ens locals "amb les modificacions introduïdes per adaptar-lo a la realitat d´aquesta corporació, així com per complir amb el mandat contingut a la Llei 19/2014, de 29 de desembre, de transparència, accés a la informació pública i bon govern.

Atès que es considera la creació d´una comissió de seguiment com a fórmula més adequada per vetllar pel compliment del Codi de conducta dels alts càrrecs de l´Ajuntament de Sant Joan de les Abadesses.

És pel que es proposa al Plenari Municipal l´adopció dels següents ACORDS:

PRIMER.- APROVAR el Codi de conducta dels alts càrrecs de l´Ajuntament de Sant Joan de les Abadesses, en la forma que consta a l´expedient.

SEGON.- PUBLICAR el Codi de conducta dels alts càrrecs de l´Ajuntament de Sant Joan de les Abadesses al Portal de Transparència de la web municipal.

El Sr. Alcalde explica que es tracta de la Llei del desembre del 2014 que estableix que els ens locals han d'elaborar un codi de conducta per els alts càrrec de l'administració que contingui els principis ètics i de bon govern a què s´han de sotmetre la seva conducta. Esmenta tot un seguit d'aspectes i condicionants que suposa donar compliment als principis ètics i de bon govern esmentats abans.

La regidora, Sra. Elisenda Guillaumes, comenta que fa uns dies al Nació Digital va sortir la noticia que tots els ajuntaments del Ripollès suspenien en quant a transparència a la seva web i, per tant, creu que s'hauria de millorar en aquest aspecte. Per altra banda, fa èmfasi en l´apartat de bon govern i concretament, dels processos participatius, ja que des d'Esquerra Republicana s'ha demanat en diverses ocasions participar-hi i no se'ls ha fet cas. Considera que si s'aprova aquest codi de bona conducta ha de ser perquè es creu en ell i no només perquè ho digui la llei. En el model que aprova Sant Joan han trobat a faltar un apartat que consideren important com és el que vetlla si es compleix o no el codi. Fa esmenta el model del Departament de Justícia i del seu apartat numero 6 que precisament és el mecanisme de control intern que finalment suposa fer un informe anual del compliment del codi. Per aquest motiu la regidora demana que es posi en consideració la seva incorporació ja que és una manera d'anar avaluant.

El Sr. Alcalde explica que aquest punt ja hi és i es comprova que hi ha hagut algun error ja que en els que tenen alguns regidors no hi surt.

Pel que fa a la noticia a la qual ha fet referència la regidora Sra. Guillaumes, el Sr. Alcalde comenta que Sant Joan de les Abadesses és la població que més bé ho està fent juntament amb Ribes de Freser, malgrat els hi falta millorar.

**9.- RATIFICACIÓ ACORD DISSOLUCIÓ MANCOMUNITAT DEL RIPOLLÈS**

Aprovat per unanimitat

SESSIÓ ORDINÀRIA

PLE

Data: 26 de maig de 2017

Àrea: SECRETARIA INTERVENCIO

Expedient núm1190-00002-2017

En data 13 de juny de 2016, l’assemblea de la Mancomunitat Comarcal del Ripollès va aprovar, entre d’altres, l’acord que es transcriu a continuació:

«Acord inicial de dissolució i liquidació de la Mancomunitat del Ripollès

Motivació

En data 18 de juny de 1986 es va constituir la Mancomunitat Comarcal del Ripollès, publicant-se en el Diari Oficial de la Generalitat de Catalunya de data 4 de maig de 1987. Actualment les entitats locals que la formen són els ajuntaments de Ripoll, Sant Joan de les Abadesses, Campdevànol, Vallfogona del Ripollpès, Vidrà i Les Llosses, tal i com consta inscrit en el Registre d’Ens Locals de la Generalitat de Catalunya.

Les mancomunitat de municipis, a partir de l’entrada en vigor de la Llei 27/2013, de 27 de desembre, de racionalització i sostenibilitat de l’administració local (en endavant LRSAL), continuen gaudint de la condició d’entitats locals i es configuren com a instruments que es posen a disposició dels municipis per a l’execució en comú d’obres i serveis determinats de la seva competència.

La disposició transitòria onzena de la LRSAL va donar un termini màxim de sis mesos a comptar des de l’entrada en vigor de la Llei per tal que les mancomunitats adaptessin els seus estatuts a l’article 44 de la Llei 7/1985, de 2 d’abril, reguladora de les bases de règim local en la redacció donada per la LRSAL. D’acord amb aquest article, els estatuts han de regular l’àmbit territorial de l’entitat, el seu objecte i competència, els òrgans de govern i recursos, la durada i la resta d’extrems necessaris per al seu funcionament.

Pel què respecte a l’objecte, el segon paràgraf de la disposició transitòria onzena d ela LRSAL preveu que les competències de les mancomunitats de municipis estaran orientades exclusivament a la realització d’obres i la prestació dels serveis públics que siguin necessaris per tal que els municipis puguin exercir les competències o prestar els serveis enumerats en els articles 25 i 26 de la Llei de Bases de Règim Local. No obstant, i atès el què disposa l’article 93 i l’article 160 de l’Estatut d’Autonomia de Catalunya, a Catalunya les Mancomunitats de municipis gestionaran i executaran en comú les obres i els serveis, en els termes que prevegin els seus estatuts, en virtut de les competències municipals que aquests ostenten d’acord, també, amb l’Estatut d’Autonomia de Catalunya i les lleis sectorials catalanes que el desenvolupen.

D’acord amb els estatuts l’objecte de la Mancomunitat es concreta amb els serveis següents: a) L’Assistència social i sanitària de la comarca; b) La gestió de serveis tècnics i jurídics; c) Defensa contra la contaminació i gestió de la temàtica del medi ambient; d) Entreteniment i conservació de les instal·lacions i serveis mancomunats; e) Establiment, manteniment, conservació i funcionament de centres comarcals en l’àmbit d’ensenyament, cultura i educació física; f) Extinció d’incendis, col·laborant amb els Parcs de la Generalitat – Diputació, dins les competències municipals que fixa la legislació de règim local vigent; h) Foment i millora de les comunicacions, telecomunicacions i xarxa de transport; i) Guarderia Rural; j) Escorxador comarcal; k) ordenació urbana; l) Pompes Fúnebres; ll) Promoció cultural i turística; m) Protecció del paisatge; n) Recollida i eliminació d’escombraries; o) Vigilància i protecció de persones i béns; p) Gestió per a l’explotació i industrialització dels aprofitaments forestals.

Vist que en l’actualitat cap dels serveis són realitzats per part de la Mancomunitat es considera oportú procedir a la seva dissolució i liquidació. L’únic servei que actualment s’està prestant i que no es troba dins de les competències dels articles 25 i 26 de la Llei 7/1985, de 2 d’abril, reguladora de les bases de règim local és l’escorxador, que és gestionat a través d’una empresa de capital mixta.

D’acord amb l’article 26 dels estatuts reguladors de la Mancomunitat per a la dissolució és precís un acord adoptat per un mínim de dues terceres parts dels ajuntaments que la formen, amb el quòrum de la meitat més un del nombre legal de membres que la componen i haurà de ser sotmès a informació pública durant el termini d’un mes, mitjançant edicte publicat en el Butlletí Oficial de la Província i en cada un dels ajuntaments que formen la Mancomunitat. D’acord també amb els estatuts, la dissolució de la mancomunitat, els seus béns, drets i obligacions es repartiran entre les Corporacions Mancomunades en proporció a les aportacions assenyalades en els propis estatuts.

En aplicació de l’article 121 del Decret Legislatiu 2/2003, de 28 d’abril, pel qual s’aprova el Text Refós de la Llei Municipal i de Règim Local de Catalunya, en la seva redacció donada per la Llei 16/2015, de 21 de juliol, de simplificació de l’activitat administrativa de l’Administració de la Generalitat i dels governs locals de Catalunya i d’impuls de l’activitat econòmica, per a procedir a la dissolució de la mancomunitat caldrà seguir el procediment següent:

a) L’acord de l’assemblea a què fa referència l’apartat segon de l’article 118 del Decret Legislatiu 2/2003, de 28 d’abril, pel qual s’aprova el Text Refós de la Llei Municipal i de Règim Local de Catalunya, adoptat per la majoria simple dels assistents.

b) Informe preceptiu i no vinculant del departament competent en matèria d’Administració Local.

c) La ratificació de l’acord pel ple dels municipis mancomunats, adoptat per majoria absoluta.

Vist allò establert en els articles 48 a 50 del Decret 244/2007, de 6 de novembre, pel qual es regula la constitució i la demarcació territorial dels municipis, de les entitats municipals descentralitzades i de les mancomunitats de Catalunya;

Per tot això, s’emet la següent,

Disposició:

L’assemblea de la Mancomunitat del Ripollès resol:

Primer.- Iniciar l’expedient de dissolució i liquidació de la Mancomunitat del Ripollès amb la creació d’una comissió de dissolució i liquidació formada per tots els membres que de dret formen la Mancomunitat de Ripollès per tal que, una vegada obtinguda tota la documentació necessària, es procedeixi a la dissolució i liquidació efectiva de la Mancomunitat.

Segon.- Trametre la documentació de la comissió creada, juntament amb aquest acord a la Direcció General d’Administració Local del Departament de Governació, Administracions Públiques i Habitatge de la Generalitat de Catalunya als efectes de donar compliment d’allò establert en l’article 121 del Decret Legislatiu 2/2003, de 28 d’abril, pel qual s’aprova el Text Refós de la Llei Municipal i de Règim Local de Catalunya.

Tercer.- Publicar aquesta resolució en el Butlletí Oficial de la Província de Girona per tal que en el termini d’un mes es puguin presentar les al·legacions, suggeriments, objeccions i/o reclamacions que es considerin oportunes, en compliment d’allò establert en l’article 26 dels estatuts reguladors de la Mancomunitat.

Quart.-Comunicar aquesta resolució als ajuntaments que formen part de la Mancomunitat Comarcal del Ripollès per tal que procedeixin a la ratificació d’aquest acord d’inici d’expedient, sense perjudici que una vegada obtinguda la documentació i l’informe preceptiu i no vinculant de la Direcció General d’Administració Local hagin de ratificar l’acord definitiu de dissolució i liquidació.»

Vist que és d’interès d’aquest ajuntament procedir a la liquidació i dissolució de la Mancomunitat Comarcal del Ripollès, i atès que la competència per a adoptar aquesta resolució li correspon al Ple Municipal en virtut d’allò establert en l’article 22.2.b) de la Llei 7/1985, de 2 d’abril, reguladora de les bases de règim local, i d’acord amb l’article 121 del Decret Legislatiu 2/2003, de 28 d’abril, pel qual s’aprova el Text Refós de la Llei Municipal i de Règim Local de Catalunya;

Per tot això, és pel que es proposa al Plenari Municipal l´adopció dels següents ACORDS:

PRIMER.- Ratificar l’acord l’expedient de dissolució i liquidació de la Mancomunitat del Ripollès amb la creació d’una comissió de dissolució i liquidació formada per tots els membres que de dret formen la Mancomunitat de Ripollès per tal que, una vegada obtinguda tota la documentació necessària, es procedeixi a la dissolució i liquidació efectiva de la Mancomunitat.

SEGON.- Delegar la gestió de publicació dels corresponents anuncis i sol·licituds dels informes preceptius a la Mancomunitat Comarcal del Ripollès.

TERCER.-Comunicar aquesta resolució a la Mancomunitat Comarcal del Ripollès pel seu coneixement i a l’efecte corresponent.

El Sr. Alcalde explica que es tracta de la dissolució de la Mancomunitat del Ripollès que va ser una entitat creada abans del Consell Comarcal tot i que tenia molts serveis com l'Assistència Social i Sanitaria, gestió dels serveis tècnics, etc, tot i que no en va gestionar quasi cap a excepció de l'escorxador comarcal del Ripollès. A raó de l´entrada en vigor de l'LRSAL es fa la proposta de dissoldre aquesta entitat. Comenta que és cert que a partir d'aquí s'hauran de modificar els estatuts de funcionament de l'Escorxador Comarcal, ja que aquesta ha de continuar treballant.

La regidora, Sra. Elisenda Guillaumes, considera que l'escorxador comarcal és imprescindible per la comarca i que necessita una gestió més àgil.

El Sr. Alcalde dóna la raó a la regidora i creu que a partir d'ara es podrà fer una gestió més àgil i podrà ser un escorxador de futur i modern.

**10.- MOCIO DE SUPORT AL PACTE NACIONAL PER A UNA SOCIETAT DIGITAL A CATALUNYA**

Aprovat per unanimitat

SESSIÓ ORDINÀRIA

PLE

Data: 26 de maig de 2017

Àrea: SECRETARIA INTERVENCIO

Expedient núm 9999-00545-2017

Actualment, el desenvolupament de les Tecnologies de la Informació i la Comunicació, amb els canvis organitzatius i dels processos productius que se’n deriven, i la capacitació de les persones que les utilitzen, han esdevingut factors estratègics per assegurar, l’eficiència i l’obertura a la societat de les Administracions Públiques, la competitivitat de les empreses, i en general, la millora de la qualitat de vida de les persones.

L’avenç d’una societat digital, en la qual l’accés a la comunicació i al coneixement haurà de ser instantani i universal, és una oportunitat per construir una Administració més intel·ligent que doni resposta a la necessitat de conjugar conceptes com ara govern obert, transparència, gestió intel·ligent de la informació, interoperabilitat o seguretat, que impacten transversalment en l'accés, la prestació i la millora dels serveis públics.

Evidentment, aquest ús extensiu i intensiu de les tecnologies de la informació es fonamenta en l’existència de les necessàries infraestructures de comunicacions electròniques que han de prestar servei al conjunt del territori, evitant qualsevol risc d’escletxa digital, possibilitant el desenvolupament d’una societat avançada, pròspera i cohesionada, i posant les tecnologies al servei de les Administracions Públiques, la ciutadania i les empreses.

Com que tots aquests reptes han de ser impulsats de manera compartida i coordinada pel conjunt de les Administracions Públiques de Catalunya, el Govern de la Generalitat de Catalunya, les quatre diputacions, el Consorci Localret i les entitats municipalistes ACM i FMC van signar, amb data 24 d’octubre de 2016, el Pacte Nacional per a una Societat Digital.

Amb aquest Pacte Nacional, el Govern, les Diputacions i les Entitats Municipalistes es comprometen a treballar de manera coordinada, amb totes les institucions públiques i els actors socials que s’hi vulguin afegir, entorn de cinc àmbits bàsics d’actuació:

- El desplegament i la gestió coordinada d’infraestructures tecnològiques i de comunicacions electròniques que assegurin la igualtat d’oportunitats per a tots els territoris, la ciutadania i les empreses de Catalunya.

- L’impuls d’una nova administració digital, que més enllà de l’extensió de l’ús de tecnologies digitals aprofiti i potenciï el seu poder transformador amb l’objectiu de fer una administració més oberta, àgil, senzilla i eficaç.

- El desplegament de l’estratègia de territori intel·ligent del Govern català (smartCAT), tot integrant i coordinant les iniciatives locals i supralocals i donant suport a les empreses per fer de Catalunya un Smart Region de referència internacional.

- L’adopció de mesures i d’eines tecnològiques conjuntes en l’àmbit de la ciberseguretat i de la protecció dels drets de les persones i les empreses en la nova societat digital.

- El desenvolupament de la Indústria 4.0, difonent entre el teixit empresarial la importància de la disrupció que pot provocar en el mercat, capacitant capital humà per donar resposta a la demanda de nous perfils i promovent les infraestructures necessàries.

Per tot el que s´acaba d´exposar, és pel que es proposa al Plenari Municipal l´adopció dels següents ACORDS:

PRIMER.- Donar suport al Pacte Nacional per a una Societat Digital, signat amb data 24 d’octubre de 2016 entre la Generalitat de Catalunya, la Diputació de Barcelona, la Diputació de Tarragona, la Diputació de Lleida, la Diputació de Girona, l’Associació Catalana de Municipis, la Federació de Municipis de Catalunya i el Consorci Localret, i impulsar les accions necessàries per a col·laborar en la implementació dels objectius d'aquest Pacte.

SEGON.- Comunicar aquest Acord a l’Associació Catalana de Municipis, la Federació de Municipis de Catalunya, el Consorci Localret i al Departament de la Presidència de la Generalitat de Catalunya.

El Sr. Alcalde explica que considera la moció com a molt oportuna pel moment de transformació cap a una societat digital que estem vivint i, per tant, les administracions hi hem de col.laborar per tal que ningú quedi al marge.

El regidor, Sr. Sergi Albrich, comenta que aquesta transformació, tot i ser lenta, cada vegada més s'hi va accedint i, per tant, en compliment de la llei de transparència, creu que s'ha de treballar per tenir una web que estigui al dia i reivindica una traducció de la web a diferents llengües i més, si tenim en compte que, volem ser un poble turístic.

El Sr. Alcalde li diu que no es tardarà massa temps en tenir la web traduida.

**11.- MOCIO PER A LA RETIRADA DE PLAQUES AMB SIMBOLOGIA FRANQUISTA DELS HABITATGES DE SANT JOAN DE LES ABADESSES**

Aprovat per unanimitat

SESSIÓ ORDINÀRIA

PLE

Data: 26 de maig de 2017

Àrea: SECRETARIA INTERVENCIO

Expedient núm 1242-00001-2017

Des de l’aprovació l’any 2007 de la llei de memòria històrica, les administracions públiques han de prendre les mesures oportunes per a la retirada de símbols d’exaltació del cop d’estat, de la Guerra Civil i de la repressió de la Dictadura. Els darrers anys els ajuntaments han pres una actitud activa per retirar la simbologia franquista i gran part dels esforços s’han centrat en les plaques d’habitatge que són l’element més nombrós. Precisament, el Cens de simbologia franquista de Catalunya realitzat el 2010 pel Memorial Democràtic va identificar 3.674 plaques documentades a Catalunya, que representaven més d’un 90% dels símbols presents al nostre país. Tot i això, la seva retirada ha estat lenta pel fet que requereix de l’acord de cada comunitat de veïns.

La darrera modificació de la llei del Dret a l’Habitatge estableix la retirada de les plaques dels habitatges que han deixat de tenir la qualificació d’habitatges protegits. Així doncs, en el termini d’un any les persones propietàries i les comunitats de propietaris hauran de retirar-les abans del 31 de març del 2018.

Atès que l’article 15 de la Llei 52/2007, de 26 de desembre, de *Memòria Històrica* estableix que “Les administracions públiques, en l’exercici de les seves competències, prendran les mesures oportunes per a la retirada d’escuts, insígnies, plaques i altres objectes o mencions commemoratives d’exaltació, personal o col·lectiva, de l’aixecament militar, de la Guerra Civil i de la repressió de la Dictadura”.

Atès que l’article 190 de la Llei 5/2017, del 28 de març, de *mesures fiscals, administratives, financeres i del sector públic i de creació i regulació dels impostos sobre grans establiments comercials, sobre estades en establiments turístics, sobre elements radiotòxics, sobre begudes ensucrades envasades i sobre emissions de diòxid de carboni* modifica la Llei 18/2007, de 28 de desembre, del *dret a l’habitatge*. Aquesta modificació comporta la “retirada de les plaques dels habitatges que han deixat de tenir la qualificació d’habitatges protegits” i que “els propietaris i les comunitats de propietaris han de retirar en el termini d’un any a comptar de l’entrada en vigor de la present disposició addicional les plaques col·locades en els habitatges que han deixat de tenir la qualificació d’habitatges protegits”.

Atès que en aquells casos en que no es retirin les plaques amb símbols franquistes abans del 31 de març del 2018, suposaran una infracció lleu d’acord amb la Llei 18/2007 del *dret a l’habitatge*.

És pel que es proposa al Plenari Municipal l´adopció dels següents ACORDS:

PRIMER.-Instar a les persones propietàries i a les comunitats de propietaris a retirar les plaques amb simbologia franquista, existents a Sant Joan de les Abadesses, en el termini més immediat possible i abans del 31 de març de 2018.

SEGON.-Proporcionar des de l’Ajuntament, tot l’assessorament i el suport tècnic necessari a aquelles persones propietàries i/o comunitats de propietaris per dur a terme la retirada de les plaques amb simbologia franquista.

TERCER.-Comunicar aquest acord a les persones propietàries i comunitats de veïns del municipi afectades, al Departament d'Afers i Relacions Institucionals i Exteriors i Transparència de la Generalitat de Catalunya i als grups polítics al Parlament de Catalunya.

El regidor, Sr. Sergi Albrich, explica que ja s'havia proposat en anterior ocasions que es retiressin les poques plaques de simbologia franquista col.locades a Sant Joan. Explica que en el Parlament, el passat mes de març, es va aprovar una llei que ordena la retirada de les plaques instal.lades en edificis particulars abans d'un any, ja que en cas contrari hi hauria una sanció. Per aquest motiu, s'insta a l'Ajuntament per tal que informi i insti als propietaris a treure les plaques i, si cal, els proporcioni suport tècnic per a poder-ho fer.

|  |
| --- |
| **12.- DONAR COMPTE DELS DECRETS D'ALCALDIA**Es dóna compte dels decrets d´alcaldia compresos entre el número 263 i el 425 de 2017, ambdós inclosos.  |
| **13.- PRECS I PREGUNTES** |

La regidora, Sra. Concepció Formatgé, demana què ha passat amb la festa de la segona Pasqua, una festa local que en el calendari de la Llar d'Infants no estava prevista, una festa local que, ni tan sols els botiguers la sabien i que l'empresa més important de Sant Joan tampoc la va fer.

L'Alcalde explica que l'Ajuntament pot triar dos dies de Festa Local cada any i que aquestes, generalment s'utilitzen per la Festa Major i, si no recorda malament, en una comissió informativa es va plantejar quin dia era el més idoni per posar aquesta festa i, es va acordar per unanimitat posar-la el dia 22 de maig. Comenta que es pot discutir si era el millor dia per col.lcar una festa local o no.

La regidora, Sra. Concepció Formatgé, demana quina és la manera que es comunica a escoles i empreses.

El Sr. Alcalde explica que el calendari escolar es fa abans de determinar el dia de festa local i que les empreses tenen la llibertat de fer els dia de festa que vulguin d'acord amb els treballadors.

La regidora, Sra. Montserrat Tallant, considera que sí s'havia d'haver incorporar el dia de festa al calendari escolar.

El regidor, Sr. Sergi Albrich, també comenta que els va sobtar el dia de festa i considera que aquell dilluns hi havia molta gent desorientada i per tant creu que la comunicació va fallar.

La regidora, Sra. Formatgé, comenta sobre la Fira de Sant Isidre que va tenir lloc a la Plaça Clavé i que ella mateixa va comprovar que hi havia més d'una furgoneta sobre el jardí per carregar. Fer la fira a la plaça no és cap problema però si que hi hauria d'haver un policia municipal per tal d'impedir que a l'hora de carregar i descarregar els vehicles accedissin a la plaça, ja que la major part dels productes no eren d'un pes excessiu per no poder dur a mans. Per altra banda, comenta el tema del vigilant que es va pagar amb diners de l'ajuntament i que tenia el vehicle al mig del jardí.

El Sr. Alcalde explica que es va comunicar a l'empresa que el vigilant no havia exercit correctament la seva tasca. Per altra banda, també comenta que muntar una fira a la Plaça Clavé es complicat i, per això, només es fa per Sant Isidre i la Fira de la Carbassa.

És manté un breu debat sobre els vehicles dins la plaça i els desperfectes als jardins.

El regidor, Sr. Sergi Albrich, explica que fa uns dies que al Passeig Jaume I va caure una branca de tampany considerable i per sort no va fer mal a ningú i va ser d'un castanyer que està en bon estat, tot i que va comprovar que en hi ha uns quants que, o bé estan secs o morts i, per tant, els ha generat el dubte de si pot passar un fet semblant de caigua de branques. Demana si està previst canviar-los.

El Sr. Alcalde explica que l'empresa que hi ha contractada de jardineria està al cas i que en va canviant i substituint de mica en mica.

El regidor, Sr. Albrich també comenta que el Departament de Salut va fer públic que l'Àrea de Sanitat faria una aportació de 2 milions d'euros i que a la nostra àrea ens afectaria amb una aportació de 50.000 euros per tal que es poguessin fer millores i, per això demana si saben quines seran aquestes millores.

El Sr. Alcalde diu que són increments de partides que a la pràctica proporcionen més serveis i millor organtizació. No li varen saber detallat quines millores hi hauria, espera que ens els proper dies li puguin explicar.

El Sr. Albrich diu que les millores que es detallaven eren per serveis i que espera que els serveis que més es demanen a Sant Joan, com per exemple el d'odontologia i ginecologia, es pugui acabar cobrint.

El Sr. Alcalde dubte que es puguin cobrir tots aquests serveis ja que 50.000 per les àrees de Ripoll i Sant Joan de les Abadesses, és poc.

El regidor, Sr. Sergi Albrich, demana que a finals del 2016 es va acabar el contracte amb l'empresa Transversal i que hi ha hagut una factura del primer trimestre per acabar de gestionat el Terra de Comtes i Abats i, per això voldrien saber com es continuarà gestionant i qui ho farà.

El Sr. Alcalde explica que Ripoll i Sant Joan tenen la voluntat de continuar mantenint viu el projecte de Terra de Comtes i Abats i que un cop resolt el FEDER es beneficiarà de 2 milions. Un cop la resolució sigui efectiva es signarà un conveni entre els ajuntaments i el Consell Comarcal. Un dels projectes que aquest paraigua comarcal abastarà és el de Terra de Comtes i Abats i, per tant, Ripoll i Sant Joan deixarem d'actuar sols però mentrestant, tenim l'obligació de mantenir el projecte.

La regidora, Sra. Lluis Pérez, demana si hi ha la voluntat de tancar el canal del costat del Camí Ral ja que la tanca actual està en molt mal estat, concretament a la banda de la Plaça de Barcelona.

El Sr. Alcalde explica que no s'ha plantejat mai tancar el canal però sí que s'ha demanat en moltes ocasions a la propietat, la col.locació d'una barana en el tram on no n´hi ha. Explica que aquesta demanda ve de fa molts anys i l'empresa diu que la col.locarà però la veritat és que no ho fa. Explica que fa tres setmanes encara va tornar a requerir a la propietat perquè col.loqués la barana. Té previst la setmana vinent anar-hi amb el titular de l'empresa per forçar la situació.

Per altra banda la regidora, Sra. Lluisa Pérez, manifesta que es volen sumar a la petició que va fer la regidora, Sra. Concepció Formatgé, amb referència a la sol.licitud de poder veure els habitatges del carrer Manigosta.

El Sr. Alcalde diu que com que es prioritza la seva ocupació no s'ha fet la visita, però que intentarà quedar un dia per anar a veure els que estan lliures i també intentarà si es pot fer una jornada de portes obertes.

El regidor, Sr. Sergi Albrich, amb relació a la zona d'esbarjo dels gossos, demana si es preveu tallar arbres d'aquell sector.

El Sr. Alcalde explica que abans de començar ja se'n varen tallar alguns que no tenien cap mena d'interès i de moment no està previst tallar-ne cap més.

El Sr. Albrich comenta que com a usuari de l'entorn, veure al fons de l'espai la central elèctrica, visualment xocaria.

El Sr. Alcalde explica que no es varen tallar per caprici sinó perquè algun estava malament.

La regidora, Sra. Concepció Formatgé, demana amb quina freqüència es neteja l'espai de l'àrea de picnic de Sant Antoni ja que li han comentat que aquest entorn no està massa net i que l'espai on deixar la brossa sembla que té dificultats per obrir-se. Demana també quan s'acabaran les obres del carrer Berenguer Arnau ja que li sembla que ja s'haurien d'haver acabat.

El Sr. Alcalde en referència a la neteja de Sant Antoni, comenta que en pren nota i pel que fa a les obres del Carrer Berenguer Arnau comenta que, la setmana vinent es fa una reunió amb els veïns per explica la segona part de l'obra i que creu que, en un mes o mes i mig s'acabaran les obres. Reconeix el retard de les obres per les restes arqueològiques que s'han anat trobant que han fet retrassar-ne la seva execució.

No havent-hi més assumptes a tractar, l’Alcaldia dóna per acabada la sessió a les 22:10 hores de la qual s’estén la present acta que signa amb mi, la Secretària que certifico, l’Alcalde-President de la Corporació.

Raquel Costa Iglesias Ramon Roqué i Riu

Secretària-Interventora L’Alcalde